יחידת החילוץ וההצלה הארצית

יחידת החילוץ וההצלה הארצית (היחצ"א) היא יחידת מילואים מיוחדת בצה"ל הכפופה ישירות למפקד פיקוד העורף. בראש היחידה קצין מילואים בדרגת אלוף-משנה. היחצ"א מיועדת לביצוע פעולות חילוץ והצלה במתארים מורכבים ומיוחדים תוך מתן מענה חילוץ והצלה בהתראה מאוד קצרה בבט"ש ובחירום, ברחבי ישראל ומחוץ לה ובכל מקום שיידרש.
ממוזער|פעולות איתור חילוץ והצלה באתר סרפסייד מיאמי יולי 2021
ממוזער|היחצ"א בניירובי קניה 1998

היחידה פועלת במתאר US&R - Urban Search and Rescue עם זאת ליחצ"א יכולות ידע כח אדם מנוסה והכשרה לפעול במתארים ובכל מקום בו צה"ל פועל או יפעל בבט"ש ובחירום.

היחידה הוסמכה ב-2018 כיחידת אינסרג (INSARAG Heavy Team ISR-01) הראשונה בישראל. האינסרג מהווה תקן בינ"ל המחמיר ביותר שנקבע על ידי האו"ם ליחידות חילוץ והצלה בעולם ומקנה ליחצ"א אפשרות לפעול ברחבי העולם למטרות חילוץ והצלה תוך הפעלה על ידי מדינת ישראל בפקודת אלוף הפיקוד או לבקשת האו"ם למען US&R באירועי חירום משמעותיים ברחבי העולם.

היחצ"א פיתחה וגיבשה לאורך השנים תורת חילוץ והצלה חדשנית ומתקדמת, המיישמת שימוש בכלים, אמצעים, תורה, ידע, וטכנולוגיות בהן רפואת חילוץ, טכניקות חילוץ, הנדסת חילוץ, איתור לכודים (תפיסת המודיעין המשולב), שליטה ובקרה (שו"ב) שהן בין המתקדמות מסוגן בקרב יחידות חילוץ והצלה מובילות בתחומן עולם.

תפיסת המודיעין המשולב ייחודית ליחצ"א ומטרתה ליצור תמונת מצב מודיעינית מהירה ואמינה המצביעה על מיקומם של לכודים פוטנציאליים בדגש על מספר הלכודים והנעדרים וסימון מיקומם המשוער בזירת ההרס. תפיסת המודיעין המשולב באה לידי ביטוי ביישום המבוסס על עזרים ברורים, מופשטים כמו גם טכנולוגיות ויישומים מתקדמים בשת"פ וסיוע ענף אגמים בפיקוד העורף. טכניקת המודיעין המשולב מופעלת על ידי תא המודיעין המשולב ביחצ"א בפיקוד קמ"ן היחידה (סא"ל במיל'), קצין התנהגות אוכלוסייה (קה"א, סא"ל במיל') ומהנדס היחידה (סא"ל במיל').

ביחצ"א משרתים מעל 400 קצינים וחיילים מחלצים במילואים, כולם מוסמכי אינסרג וכולם בעלי ההסמכה לחילוץ הגבוהה ביותר בפיקוד העורף "מחלץ שלב 09" הקיימת רק ליחצ"א וסיירת אלון.

מאז שנת 2014, היחצ"א עברה תהליך של ארגון מחדש, בהתאם להנחיות הצבא. ארגון מחדש זה כלל הכשרה מקצועית של צוותים ייעודיים בכל פלוגה ומחלקה, לדוגמה מנהור, טג"ח (טיפוס, גלישה, חילוץ), תימוך, חיתוך ברזל וחיתוך בטון. בכל פלוגה ומחלקה יש מספר צוותים ייעודיים, כאשר כל צוות מתמחה בטכניקת חילוץ שונה, בנוסף להיותם מוסמכים כמחלצים בשלב 09.

 היסטוריה 
250px|ממוזער|נשיא אלבניה איליר מטה (חליפה כחולה במרכז) מעניק ליחידת החילוץ וההצלה הארצית את עיטור העיט המוזהב, ינואר 2020
תהליך הקמת היחידה החל ב-1983 והושלם ב-1984 (לאחר אסון צור השני) על ידי אל"ם גבריאל רפפורט וסא"ל משה גלילי, כלקח מאסון צור הראשון בהוראת הרמטכ"ל משה לוי. לאחר הקמתה, איחדה היחידה את כלל הכוחות שעסקו בחילוץ והצלה עד אז ושימשה כגוף מנחה גם לגופים אזרחיים.

ראשוני החיילים ביחידה היו בעיקר בני התיישבות וקיבוצים בעמק המעיינות, שהיו במקצועות הבניה, נגרים, חשמלאים, בנאים, טפסנים, קבלנים ושרברבים. עד מהרה ובעקבות הניסיון שנרכש ביחצ"א במשלחת החילוץ באסון מקסיקו סיטי ב-1985, השקיעה היחידה רבות בהכשרות ייעודיות מקצועיות בתחומי החילוץ וקלטה לשורותיה קצינים וחיילים שעברו הכשרות ליבה בבה"ד 16 בצריפין, עם הקמתו, וקיבלו ביחידה הסמכות חוד ייעודיות מתקדמות.

תרגיל ההקמה של היחצ"א כיחידה אורגנית צה"לית התקיים ב-1984 בחוואסה, עם תוכנית ביום שכללה הרס מבנים ישנים בכפר הערבי הנטוש וחילוץ לכודים מתוכם, תוך שימוש וסיוע בציוד צמ"ה (ציוד מכני הנדסי) שהושכר מקבלנים.

יחידת החילוץ וההצלה עורכת תרגילים ואימונים שנתיים על מנת לשמר ולפתח יכולות ומקצוענות במקצועות החילוץ, ההצלה, וטכניקות אינסרג.

ליחצ"א יכולת גיוס מהירה ביותר ויכולת הטסה על כל אנשיה וציודה. היחידה מורכבת מכוח אדם מקצועי ומאומן במילואים וגרעין סדיר האחראי על תפעולה ורמת כשירות היחידה בבט"ש ובחירום.

בנוסף לפעילות בארץ שוגרה יחידת ההצלה גם לאסונות ברחבי העולם, המשלחת הראשונה יצאה למקסיקו בעקבות רעידת האדמה בספטמבר 1985, מאז יצאו משלחות נוספות לסיוע בהן בעקבות רעידות האדמה בארמניה, בטורקיה, דרום אפריקה ואסון השגרירות בארגנטינה, כמו כן השתתפה היחידה בחילוץ הנפגעים בפיגוע בטאבה שבסיני ורעידת האדמה בהאיטי (2010) ורעידת האדמה והצונמי בסנדאי (2011). גם בארץ ביצעה היחידה פעולות חילוץ באירועים כגון קריסת בית בשכונת התקווה, תאונת הרכבת בבית יהושע וקריסת החניון ברמת החייל.

בנובמבר 2019, בעקבות רעידת האדמה באלבניה יצאה משלחת מומחים בראשות מפקד היחידה גולן ואך לעזרה בחילוץ ואיתור נעדרים. בינואר 2020, מספר חודשים לאחר הרעידה, ביקר בישראל נשיא אלבניה איליר מטה במסגרת אירועי פורום השואה העולמי החמישי וניצל את ההזדמנות כדי לבקר במחנה רחבעם (מפקדת פיקוד העורף) ברמלה. מטה הודה לאנשי פיקוד העורף והעניק ליחידה את עיטור העיט המוזהב .

בדצמבר 2020, לאחר שהונדורס נפגעה קשות מהוריקן אטא ומהוריקן יוטא וביקשה סיוע מישראל, על אף הקשיים שיצרה באותה עת מגפת הקורונה, יצאה להונדורס משלחת סיוע ישראלית של 15 מחלצים ומהנדסים מהיחצ"א בפיקוד אל"ם (מיל') גולן ואך, מפקד היחצ"א.

ב-21 ביוני 2021 קרס בניין דירות בן 13 קומות בסרפסייד - ארצות הברית מיאמי. יומיים לאחר מכן הועברה בקשת סיוע מישראל ויצאה משלחת מטעם משרד הביטחון ומשרד החוץ בפיקוד היחצ"א וחטיבת החילוץ. המשלחת פעלה במשך 14 יום (מ-27 ביוני עד 12 ביולי 2021) בתנאים קשים של הוריקן. המשלחת הצליחה לייצר רשימת עוגן, מיפוי הנעדרים, מיקומם ואיסוף פרטי זיהויים, בניית תמונת מצב הנדסית, שיחזור והעמדת האתר כפי שהיה לפני הקריסה עם מיקומי הלכודים בתוכו. ניתן סיוע פיזי במאמצי החילוץ, תמיכה בקהילה בכלל ובקהילה היהודית בפרט. בין השיגי המשלחת: בניית והובלת תוכנית שקיצרה את תהליך איתור וחילוץ הלכודים בכ-4 שבועות. לאורך 14 ימי הפעילות אותרו וחולצו גם על ידי המשלחת 81 מתוך 98 הלכודים באתר, פעילות המשלחת זכתה לסיקור אוהד מאוד ולביקור בכירים רבים, תורגל ויושם שת"פ מקצועי ובין אישי עם FEMA ויחידות חילוץ מובחרות בארצות הברית. ניכרת השפעה על תורת החילוץ מהרס בארצות הברית הודות לפעילות משלחת החילוץ הישראלית והידע הרב שסייע במאמצי איתור הנעדרים.

המשלחת לסרפסייד הייתה הראשונה בהיסטוריה בארצות הברית שפעלה בה יחידת חילוץ ישראלית במשימת סיוע US&R.

משלחות ואירועי חילוץ שבהם השתתפה היחצ"א
+מס"דמקוםשנהסוג אירועמפקד המשלחת1לבנון, צור1983אסון צור השניגבריאל רפפורט2מקסיקו סיטי1985רעידת אדמהגבריאל רפפורט3ארמניה1988רעידת אדמהמשה גלילי בליווי גברוש4ישראל1991מלחמת המפרץ – מתקפות טילים חילוץ לכודים מהריסות מבנים שספגו פגיעות ישירותמשה גלילי5ארגנטינה, בואנוס איירס1994הפיגוע בבניין הקהילה היהודית בבואנוס איירס, 85 הרוגים, 330 פצועיםאודי בן-אורי6קניה, ניירובי1998קריסת מבנה שגרירות ארצות הברית במסגרת ההתקפות על שגרירויות ארצות הברית בקניה ובטנזניהשלום בן-אריה ואודי בן-אורי7טורקיה1999רעידת האדמה באיזמיט יותר מ-17,00 הרוגים. חולצה בחיים שירן פרנקואודי בן-אורי8יוון1999רעידת אדמהאודי בן-אורי9טורקיה1999רעידת אדמה שנייהאודי בן-אורי10ישראל, ירושלים2001אסון אולמי ורסאי, 23 הרוגים, 380 פצועיםגדעון בר-און11אל סלבדור2001רעידת אדמהגדעון בר-און12הודו2001רעידת אדמהנחום פרנקל13קניה, מומבסה2002פח"ע – מכונית תופת נגד ישראלים במלון ובמטוס, 13 הרוגים, 80 פצועיםאמיר גולן14ישראל, תל אביב2003פיצוץ בלון גזגדעון בר-און15מצרים, סיני טאבה2004הפיגוע במלון הילטוןגדעון בר-און16סרי לנקה2004צונאמי, נשלח כח חלוץ מהיחצ"א עם משרד החוץ לאתר ולהחזיר לארץ ישראליםסמי יחזקאל17ישראל, רבדים2005תאונת רכבת18קניה, ניירובי2006קריסת בנייןערן מגן19ישראל, בית יהושע2006תאונת רכבת20הודו, מומבאי2008רעידת אדמהעמוס פלג21האיטי2010רעידת אדמהשלום בן-אריה22קולומביה2010סיוע הומניטרישלום בן-אריה23ישראל, נתניה2011פיצוץ בלוני גז בנתניה, יוני 2011, כיכר העצמאות, 4 הרוגים, 90 פצועים ונזק רב24יפן2011רעידת אדמה וצונאמישלום בן-אריה25בולגריה, בורגס2012פח"ע – תקיפה על אוטובוס מלא תיירים ישראלים, 6 הרוגיםשלום בן-אריה26גאנה2012קריסת בנייןרמטין סבטי27פיליפינים2013טייפוןרמטין סבטי28ישראל, עכו2013קריסת בנייןלירון שפירא29נפאל2015רעידת אדמהדודי מזרחי30ישראל, תל אביב2016קריסת חניון הברזל 6 הרוגים, 23 פצועים (חולצו 2 לכודים חיים)דודי מזרחי31טורקיה2016פיגוע ההתאבדות באיסטנבול (מרץ 2016) משלחת של חטיבת החילוץ ויחצ"א להשבת הישראליםיאיר ברקת32ישראל, בני ברק2017קריסת גשר בכביש 4, 2 הרוגיםדודי מזרחי33מקסיקו סיטי2017רעידת אדמה בעצמה 7.1דודי מזרחי34ישראל, תל אביב2017פיצוץ בחנות חומרי בנין ביפו (רחוב יפת), 3 הרוגים, 4 פצועיםדודי מזרחי35ברזיל, מינאס ז'ראיס2019קריסת סכר, 186 הרוגים, מאות נעדריםגולן ואך36אלבניה2019רעידת אדמה אלבניהגולן ואך37אתיופיה, הרי סימיאן2019שריפה בפארק לאומי הרי סֵמֵן (אתר מורשת אונסקו), משלחת כב"ה עם קצין אג"ם יחצ"א38הונדורס2020הוריקן אטא והוריקן יוטאגולן ואך39ארצות הברית, פלורידה2021קריסת בניין דירות בן 13 קומות בסרפסייד מיאמי, 27 ביוני עד 12 ביולי 2021גולן ואך40ישראל, כרמי יוסף2022אסון הבולען בכרמי יוסף, הרוג אחדסמי יחזקאל41טורקיה2023מבצע ענפי זית לרעידת האדמה בטורקיה (2023)גולן ואך

מפקדי היחידה
שםתקופת כהונה אל"ם (מיל') גבריאל רפפורט (גברוש)1984–1989אל"ם (מיל') משה גלילי1989–1993אל"ם (מיל') אודי בן אורי1993–2000אל"ם (מיל') גדעון בר-און2000–2006תא"ל (מיל') שלום בן אריה2007–2011אל"ם (מיל') רמטין סבטי2012–2014אל"ם (מיל') דודי מזרחי2014–2018אל"ם (מיל') גולן ואך2018–2024אל"ם (מיל') יוסי פינטו2024–היום

 ראו גם 
 בה"ד 16
 חטיבת החילוץ וההדרכה
 יחידת להבה - יחידת החילוץ של כבאות והצלה לישראל
 חלצ – החטיבה הישראלית הלאומית של יחידות החילוץ לאיתור חילוץ והצלה

 קישורים חיצוניים 





הערות שוליים

קטגוריה:פיקוד העורף
קטגוריה:ישראל: הצלה
קטגוריה:ישראל: סיוע בין-לאומי